

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola Ďurkov 192 |
| 1. Názov projektu | Zdokonaľovanie ČG, MG a PG na ZŠ Ďurkov |
| 1. Kód projektu ITMS2014+ | 312011R072 |
| 1. Názov pedagogického klubu | Klub učiteľov prírodovedných predmetov |
| 1. Dátum stretnutia pedagogického klubu | 14.02.2019 |
| 1. Miesto stretnutia pedagogického klubu | Základná škola Ďurkov 192 |
| 1. Meno koordinátora pedagogického klubu | Ing. Jarmila Sadloňová |
| 1. Odkaz na webové sídlo zverejnenej správy | [www.zsdurkov.edupage.org](file:///C:\Users\user\AppData\Local\Temp\www.zsdurkov.edupage.org) |

|  |
| --- |
| 1. **Manažérske zhrnutie:**   **Krátka anotácia:**  Úvodné stretnutie Klubu učiteľov prírodovedných predmetov bolo zamerané na oboznámenie s témami činnosti klubu a potrebe klásť dôraz na vyučovanie prírodovedných predmetov. Zamerali sme sa na využívanie IKT vo vyučovaní prírodovedných predmetov, hlavne na hodinách matematiky. Predstavili sme rôzne metódy a formy pri vyučovaní.  **Kľúčové slová:**  zameranie klubu, čitateľská gramotnosť, matematická gramotnosť, prírodovedná gramotnosť, IKT, metódy a formy, interaktívna tabuľa, program ActivInspire, extra hodiny |
| 1. **Hlavné body, témy stretnutia, zhrnutie priebehu stretnutia:**   - Zameranie klubu – vedúca klubu predstavila členom klubu učiteľov zameranie a zdôvodnenie činností pedagogického klubu, oboznámila ich s rámcovým programom,  termínmi a dĺžkami trvania jednotlivých stretnutí  - Vyučovanie prírodovedných predmetov – v ďalšej časti sme sa zamerali na problematiku kladenia dôrazu na vyučovanie prírodovedných predmetov, pretože ich štúdium je jednou  z aktuálnych požiadaviek trhu práce a uplatnenia sa v bežnom živote. Pripomenuli sme, že je dôležité pestovať v žiakoch pozitívny a aktívny vzťah k prírodovedným predmetom a zvyšovať prírodovednú a matematickú gramotnosť. Našim cieľom je zatraktívniť vyučovanie prírodovedných predmetov. Jednou z možností je využívanie IKT vo vyučovaní prírodovedných predmetov, hlavne matematiky.  - IKT – vedúca klubu oboznámila členov s pojmom informačno-komunikačné technológie, ktoré sa využívajú vo vyučovacom procese. Upozornila, že tieto technológie pôsobia  na všetky ľudské zmysly a majú významný vplyv pri získavaní poznatkov a informácií. Digitálna spoločnosť kladie zvýšené požiadavky na úroveň a kvalitu technológie vzdelávania. Je preto dôležité venovať pozornosť novým formám, metódam a postupom, ktoré umožnia prijímať, spracovávať a poskytovať široké spektrum informácií.  - Interaktívna tabuľa – v ďalšej časti nášho stretnutia sme sa zamerali na prácu s interaktívnou tabuľou, ktorá patrí medzi moderný didaktický prostriedok pri vyučovaní matematiky. Pomocou programu Activ Inspire môže byť príprava na hodinu spestrená o celý rad funkčných nástrojov, ako je pravítko, hracie kocky, stopky a rozpoznávanie tvarov, ktoré pomáhajú učiteľom od samotného začiatku pracovať dynamicky a zaujímavo. Učitelia si medzi sebou vymieňali názory, postrehy a odporúčania pre prácu s interaktívnou tabuľou a programom ActivInspire. Nechýbali ani ukážky jednotlivých príprav.  - Prínosy vyučovania IKT v matematike – diskusia učiteľov o prínosoch používania IKT v matematike, ale aj iných prírodovedných predmetoch. Zhodnotili, že tieto nové technológie umožňujú názornosť vo vyučovaní, zlepšujú predstavivosť a podnecujú žiakov k aktivite  a zvyšujú ich záujem o učenie. Avšak upozornili, že všetko je potrebné používať s mierou a striedať klasické hodiny s hodinami s využívaním IKT.  - Extra hodiny – učitelia klubu začali vyučovanie v rámci extra hodín, ktoré sú súčasťou projektu a v krátkosti informovali ostatných členov s plánom a cieľmi týchto hodín.  Na II. stupni p. uč. Gumanová vyučuje extra hodinu v VI. ročníku zameranú na rozvoj prírodovednej gramotnosti, p. uč. Galdunová vyučuje extra hodinu v VII. ročníku zameranú  na rozvoj prírodovednej gramotnosti, p. uč. Sadloňová vyučuje extra hodinu v VIII. ročníku zameranú na rozvoj matematickej gramotnosti. Vyjadrili sa, že žiaci majú problémy čítať s porozumením, a preto by sa chceli hlavne zamerať popri inom, na odstránenie tohto nedostatku.   1. **Závery a odporúčania:**  * Prepojiť činnosť klubu s vyučovacím procesom a tým zvýšiť kvalitu vzdelávania žiakov. * Pestovať v žiakoch pozitívny a aktívny vzťah k prírodovedným predmetom. * Umožňovať každému žiakovi v rámci výučby nadobúdanie kompetencií vlastnou činnosťou a aktivitami zameranými aj na objavovanie a vytváranie nových významov. * Využívať v únosnej a primeranej miere prostriedky IKT na zefektívnenie vyučovacieho procesu. * Zamerať sa na prácu s textom, čítať s porozumením, diskutovať o prečítanom texte a úlohe. * Riešiť kontextové úlohy z bežného života, diskutovať o postupoch riešenia, prijať aj názor iných spolužiakov. * Individuálna práca so žiakmi so ŠVVP, zadávať im diferencované úlohy, možnosť pracovať s pomôckami (tabuľky, kalkulačky, ...) |

|  |  |
| --- | --- |
| 1. Vypracoval (meno, priezvisko) | Ing. Jarmila Sadloňová |
| 1. Dátum | 14.02.2019 |
| 1. Podpis |  |
| 1. Schválil (meno, priezvisko) | Mgr. Ján Besterci |
| 1. Dátum | 15.02.2019 |
| 1. Podpis |  |