

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola Ďurkov 192 |
| 1. Názov projektu | Zdokonaľovanie ČG, MG a PG na ZŠ Ďurkov |
| 1. Kód projektu ITMS2014+ | 312011R072 |
| 1. Názov pedagogického klubu | Klub učiteľov prírodovedných predmetov |
| 1. Dátum stretnutia pedagogického klubu | 28.03.2019 |
| 1. Miesto stretnutia pedagogického klubu | Základná škola Ďurkov 192 |
| 1. Meno koordinátora pedagogického klubu | Ing. Jarmila Sadloňová |
| 1. Odkaz na webové sídlo zverejnenej správy | [www.zsdurkov.edupage.org](file:///C:\Users\user\AppData\Local\Temp\www.zsdurkov.edupage.org) |

|  |
| --- |
| 1. **Manažérske zhrnutie:**   **Krátka anotácia:**  Stretnutie učiteľov klubu prírodovedných predmetov pokračovalo ďalším stretnutím, ktorého témou bola tvorba didaktických testov. Oboznámili sme sa s tvorbou didaktických testov, základnými charakteristikami, klasifikáciou, konštrukciou, opravou a klasifikáciou didaktických testov. Povedali sme si o prednostiach a nedostatkoch didaktických testov, ukážky didaktických testov.  **Kľúčové slová:**  Tvorba testov, charakteristiky didaktických testov, klasifikácia, konštrukcia, oprava a vyhodnocovanie didaktických testov, prednosti a nedostatky didaktických testov, testové úlohy |
| 12. **Hlavné body, témy stretnutia, zhrnutie priebehu stretnutia:**  - Zahájenie klubu – vedúca klubu privítala členov klubu učiteľov prírodovedných predmetov. V úvode stretnutia sme si vymieňali vzájomné informácie a postrehy z extra hodín.  - Tvorba testov – témou stretnutia bola tvorba didaktických testov. Slova sa ujala p. uč. Galdunová, ktorá túto tému spracovala a previedla nás jednotlivými časťami svojej prípravy.  Podľa p. Byčkovského (1982) „Didaktický test je nástroj systematického zisťovania (merania výsledkov vyučovacieho procesu“. Didaktický test sa navrhuje, overuje, rieši, opravuje, klasifikuje a interpretuje podľa určitých, vopred stanovených pravidiel.  - Základné charakteristiky didaktických testov – validita – je stupeň zhody, či didaktický test meria to, čo merať má,  - reliabilita – je ukazovateľ presnosti a spoľahlivosti merania,  - praktickosť – v krátkom čase sa dá preveriť pomerne rozsiahle učivo u väčšieho počtu žiakov, zadávanie a oprava didaktického testu nie sú časovo náročné.  - Klasifikácia didaktických testov – členenie podľa:  - dokonalosti prípravy – štandardizované didaktické testy (tvoria ich skúsení profesionáli),  – neštandardizované didaktické testy (tvoria ich učitelia sami),   * charakteru činnosti testovaného žiaka – kognitívne a psychomotorické testy, * časového zaradenia do vyučovacieho procesu – vstupné, priebežné a výstupné. * Konštrukcia, oprava a vyhodnocovanie didaktického testu – v ďalšej časti stretnutia sme sa zamerali na konštrukciu, opravu a vyhodnotenie DT. Učiteľ si musí určiť cieľ didaktického testu, vymedziť rámcový obsah, spresniť obsah didaktického testu, určiť formu úloh a navrhnúť úlohy (banku úloh). Nemenej dôležité je určiť testovací čas, stanoviť počet úloh a určiť formu a počet variantov didaktického testu. V teste by mali byť úlohy zoradené od najľahších po najťažšie (úlohy na pamäť, porozumenie, špecifický a nešpecifický transfér). V ďalšej fáze tvorby testu je dôležité určiť skórovanie a  váženie úloh didaktického testu. * Vlastné testovanie – prichádza po zostavení testu učiteľom, samotný test riešia žiaci bez akýchkoľvek rušivých momentov. * Oprava didaktického testu – je prideľovanie bodov za riešenie jednotlivých úloh a pretransformovanie skóre na známky. * Štatistická analýza výsledkov a javová analýza úloh – slúži na vylepšenie a zvýšenie validity a reliability testu. * Prednosti didaktických testov – učiteľ môže vyskúšať viac žiakov z väčšieho množstva učiva, spoľahlivosť, objektívnosť hodnotenia, jednoduchá oprava, formujú charakterové vlastnosti žiakov, plnia funkciu spätnej väzby. * Nedostatky didaktických testov – časová náročnosť pri zostavovaní testu, nesprávne zostavenie didaktického testu, ekonomická náročnosť, nedávajú priestor pre rozvoj tvorivosti a predstavivosti žiakov. * Ukážky testových úloh – ukážky vopred urobených didaktických testov a testových úloh. * Diskusia – na záver klubovej činnosti učitelia podali informácie a skúsenosti z aplikácie testov na svojich hodinách. |
| 13**. Závery a odporúčania:**   * Prepojiť činnosť klubu s vyučovacím procesom pri vyučovaní matematiky a ostatných prírodovedných predmetov. * Riadiť sa vyššie uvedenými pokynmi pri tvorbe kvalitných vstupných, priebežných a výstupných didaktických testov. * Pri tvorbe testu úlohy formulovať jasne a zrozumiteľne. * Využívať pri tvorbe a oprave didaktických testov výpočtovú techniku. * Venovať pozornosť čitateľskej gramotnosti vo všetkých prírodovedných predmetoch. * Viesť žiakov k uplatňovaniu svojich práv, plneniu svojich povinností a rešpektovaniu práv iných ľudí. * Viesť žiakov k zodpovednosti, disciplinovanosti, čestnosti a k uvedomelému prístupu k svojim povinnostiam. |

|  |  |
| --- | --- |
| 14. Vypracoval (meno, priezvisko) | Ing. Jarmila Sadloňová |
| 15. Dátum | 28.03.2019 |
| 16. Podpis |  |
| 17. Schválil (meno, priezvisko) | Mgr. Ján Besterci |
| 18. Dátum | 29.03.2019 |
| 19. Podpis |  |