

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola Ďurkov 192 |
| 1. Názov projektu | Zdokonaľovanie ČG, MG a PG na ZŠ Ďurkov |
| 1. Kód projektu ITMS2014+ | 312011R072 |
| 1. Názov pedagogického klubu | Klub učiteľov prírodovedných predmetov |
| 1. Dátum stretnutia pedagogického klubu | 14.03.2019 |
| 1. Miesto stretnutia pedagogického klubu | Základná škola Ďurkov 192 |
| 1. Meno koordinátora pedagogického klubu | Ing. Jarmila Sadloňová |
| 1. Odkaz na webové sídlo zverejnenej správy | [www.zsdurkov.edupage.org](file:///C:\Users\user\AppData\Local\Temp\www.zsdurkov.edupage.org) |

|  |
| --- |
| 1. **Manažérske zhrnutie:**   **Krátka anotácia:**  V poradí tretie stretnutie Klubu učiteľov prírodovedných predmetov bolo zamerané na tému Didaktické materiály v biológii. Upriamili sme sa na ciele vyučovania biológie, oboznámili sme sa s inovatívnymi a tradičnými metódami vo vyučovaní biológie, s modelmi a obrazmi, ktoré učitelia využívajú na hodinách. V závere učitelia podali informácie z extra hodín.  **Kľúčové slová:**  Didaktické metódy v biológii, ciele predmetu, tradičné formy vyučovania, inovatívne formy vyučovania, modely a obrazy, pojmové mapy, čitateľská gramotnosť, exkurzia |
| 1. **Hlavné body, témy stretnutia, zhrnutie priebehu stretnutia:**   - Zahájenie klubu učiteľov – vedúca klubu privítala členov klubu učiteľov a oboznámila ich s témou stretnutia, následne odovzdala slovo p. uč. Galdunovej  - Didaktické metódy v biológii – p. uč. v úvode stretnutia poukázala, že jednou z hlavných myšlienok reformy školstva, bolo priniesť do výchovy a  vzdelávania nové, netradičné postupy, ktoré by prispeli k premene tradičnej školy a spôsobu výučby v nej na školu modernú. Táto škola nemá byť miestom, kde žiaci dostanú od učiteľov hotové poznatky, vedomosti, ale miestom, kde sa žiaci aktívne zúčastňujú na objavovaní, osvojovaní vedomostí, zručností stanovených vzdelávacím štandardom so zreteľom na rozvoj ich kľúčových kompetencií. Inovovať postupy vo vyučovaní biológie je predpokladom  pre realizáciu tejto zmeny.  - Ciele vyučovania biológie – v ďalšom bode stretnutia boli členovia klubu oboznámení s hlavnými cieľmi vo vyučovaní biológie a to o ochrane prírody a šetrení prírodných zdrojov, plánovaní a realizácii jednoduchých projektov v oblasti biológie, o prezentovaní a obhajovaní výsledkov svojej práce, pričom je potrebné klásť dôraz na používanie počítača na získavanie, ukladanie, prezentáciu a výmenu informácií.  - Tradičné vyučovanie v prepojení s inovatívnymi metódami – v ďalšej časti stretnutia sa členovia klubu vyjadrovali k inovatívnym metódam vyučovania. Poukázali, že za inovatívne metódy zvykneme označovať tie, ktoré bežne vo vyučovacom procese nepoužívame, ale ich aplikácia prináša „oživenie“ edukácie a môže prispievať k zvyšovaniu jej efektivity. Ktoré metódy sú inovatívne, nie je možné jednoznačne stanoviť. Závisí to od metód používaných konkrétnym učiteľom, od charakteru výučby, klímy v triede. Čo je inovatívne pre jedného učiteľa, nemusí byť inovatívne pre iného, to isté platí v rôznych triedach – na aký spôsob výučby sú žiaci zvyknutí. V našich podmienkach rozumieme pod inovatívnymi metódami tie, ktoré sa neobjavujú v tradičnom vyučovaní.  - Modely a obrazy – usúdili sme, že aj tradičné formy vyučovania pomocou modelov a obrazov, ktoré žiaci vnímajú zmyslami, je možné prepojiť s netradičnou formou výučby tak, že žiaci napr. v rámci projektu vytvoria obdobný materiál, týkajúci sa inej témy.  Oboznámili sme sa s konkrétnymi ukážkami, ktoré sa dajú využiť na vyučovacích hodinách.  - Ďalšie možnosti inovácie - diskutovali sme o  ďalších možnostiach inovácie (aj s konkrétnymi ukážkami), ide o pojmové mapy, ktoré predstavujú diagramy  s vyjadrením základných vzťahov medzi pojmami vo forme tvrdení.  čítanie s porozumením s prepojením na prírodovednú gramotnosť - prírodovedná gramotnosť je definovaná ako schopnosť aplikovať vedecké poznatky, identifikovať otázky a vyvodzovať dôkazmi podložené závery na pochopenie a tvorbu rozhodnutí o svete prírody a zmenách, ktoré v ňom v dôsledku ľudskej aktivity nastali.  exkurzia - je najzaujímavejšou inovatívnou metódou – mimoškolská hromadná organizačná forma, vďaka ktorej žiaci poznávajú predmety, javy, procesy priamo v pôvodnom prostredí  a v typických podmienkach.   * Informácie z extra hodín – na záver klubovej činnosti učitelia podali informácie z realizácie extra hodín v jednotlivých ročníkoch.   **Závery a odporúčania:**   * Prepojiť činnosť klubu s vyučovacím procesom a tým zvýšiť kvalitu vzdelávania žiakov. * Používať inovatívne metódy vo vyučovaní. * Pestovať v žiakoch pozitívny a aktívny vzťah k prírode a životnému prostrediu. * Viesť žiakov k využívaniu efektívnych stratégií učenia sa (učiť sa učiť). * V čo najväčšej miere využívať na hodinách didaktické pomôcky a materiály. * Zamerať sa na prácu s textom, čítať s porozumením, diskutovať o prečítanom texte a úlohe. * Viesť žiakov k uvedomelému správaniu sa v prírode. |

|  |  |
| --- | --- |
| 1. Vypracoval (meno, priezvisko) | Ing. Jarmila Sadloňová |
| 1. Dátum | 14.03.2019 |
| 1. Podpis |  |
| 1. Schválil (meno, priezvisko) | Mgr. Ján Besterci |
| 1. Dátum | 18.03.2019 |
| 1. Podpis |  |