

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola Ďurkov 192 |
| 1. Názov projektu | Zdokonaľovanie ČG, MG a PG na ZŠ Ďurkov |
| 1. Kód projektu ITMS2014+ | 312011R072 |
| 1. Názov pedagogického klubu | Klub učiteľov prírodovedných predmetov |
| 1. Dátum stretnutia pedagogického klubu | 11.04.2019 |
| 1. Miesto stretnutia pedagogického klubu | Základná škola Ďurkov 192 |
| 1. Meno koordinátora pedagogického klubu | Ing. Jarmila Sadloňová |
| 1. Odkaz na webové sídlo zverejnenej správy | [www.zsdurkov.edupage.org](file:///C:\Users\Ivan\AppData\Local\Temp\www.zsdurkov.edupage.org) |

|  |
| --- |
| 1. **Manažérske zhrnutie:**   **Krátka anotácia:**  Stretnutie Klubu učiteľov prírodovedných predmetov bolo zamerané na tému Didaktické materiály v geografii – práca s mapou. Osobitnú úlohu v geografickom vzdelávaní zohráva kartografický materiál. Preto, neodmysliteľnou súčasťou vyučovacích hodín geografie je práca s mapou v tlačenej a digitálnej podobe. Orientácia na mape, identifikácia priestorových väzieb a vzájomných vzťahov znázornených objektov na zemskom povrchu je základným predpokladom geografického poznania žiakov.  V závere učitelia podali informácie z extra hodín.  **Kľúčové slová:**  Program Marble, program Editor máp, Google Earth, tvorba máp, tematické mapy, slepé mapy, interaktívne mapy. |
| 1. **Hlavné body, témy stretnutia, zhrnutie priebehu stretnutia:**   - Zahájenie klubu učiteľov – vedúca klubu privítala členov klubu učiteľov a oboznámila ich s témou stretnutia, následne odovzdala slovo p. uč. Gumanovej.  - Didaktické metódy v geografii – Mapa je jedným zo základných zdrojov získavania informácií. A preto, jednou z hlavných úloh geografie je naučiť žiakov získavať rôzne informácie z máp, naučiť ich orientovať sa na mape a podľa nej aj v neznámom prostredí, vedieť čítať mapu, porozumieť jej obsahu a interpretovať ho, vedieť pracovať s mapou. Práca s mapou pomáha rozvíjať kartografické predstavy žiakov, ich pamäť, ústne i písomne sa vyjadrovať. V dnešnej dobe, v ktorej sa kladie dôraz na využívanie IKT vo vzdelávaní, sa okrem klasických školských atlasov, čoraz viac používajú aj interaktívne mapy. Tie sú nielen atraktívnejšie a vizuálnejšie, ale pre žiakov oveľa zaujímavejšie. Ideálnym nástrojom  na precvičovanie pre žiakov slúžia aj slepé mapy.  V počítačovej miestnosti sme sa zamerali na prácu s Program Marble, Editor máp 2 a tiež Google Earth.  Program Marble – vytváranie mapových podkladov k projektom a prezentáciám.  Program Editor máp 2 – tvorba vlastných mapových objektov, kreslenie vlastných objektov a trás do mapy, pridávanie vlastných značiek, interaktívne vedomostné aktivity zamerané  na precvičenie a zopakovanie si vedomostí.  Google Earth – kreslenie, vytváranie značiek a pridávanie vlastného obsahu (text, fotografie) do podkladových máp, zobrazenie zemepisných súradníc, vrstvy atmosféry.  Google Maps – vytvorenie interaktívnych máp, prezeranie si vložených fotografií priamo v danom prostredí.  IKT zjednodušujú prácu učiteľa, zvyšujú názornosť, pomáhajú učiteľovi efektívne pôsobiť  na žiakov, poskytujú nové možnosti vyučovacích foriem a metód, zatraktívňujú výučbu  pre žiakov, rozvíjajú ich myšlienkové a tvorivé aktivity a motivujú ich.   * Diskusia z extra hodín – na záver klubovej činnosti učitelia navzájom diskutovali a podávali si informácie z realizácie extra hodín v jednotlivých ročníkoch.   **Závery a odporúčania:**   * Prepojiť činnosť klubu s vyučovacím procesom. * Využívať nové informačné a komunikačné technológie vo výučbe. * Modernizovať niektoré prístupy k výučbe, a tak zaujať a motivovať žiakov k lepším výkonom. * Rozvíjať čitateľskú gramotnosť žiakov- vedieť používať a interpretovať mapy rôzneho druhu, tabuľky a grafy. * Zamerať sa na prácu s mapou, vedieť vytvoriť tematické mapy s využitím jednoduchých kartogramov. |

|  |  |
| --- | --- |
| 1. Vypracoval (meno, priezvisko) | Ing. Jarmila Sadloňová |
| 1. Dátum | 11.04.2019 |
| 1. Podpis |  |
| 1. Schválil (meno, priezvisko) | Mgr. Ján Besterci |
| 1. Dátum | 12.04.2019 |
| 1. Podpis |  |