

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola Ďurkov 192 |
| 1. Názov projektu | Zdokonaľovanie ČG, MG a PG na ZŠ Ďurkov |
| 1. Kód projektu ITMS2014+ | 312011R072 |
| 1. Názov pedagogického klubu | Klub učiteľov prírodovedných predmetov |
| 1. Dátum stretnutia pedagogického klubu | 23.05.2019 |
| 1. Miesto stretnutia pedagogického klubu | Základná škola Ďurkov 192 |
| 1. Meno koordinátora pedagogického klubu | Ing. Jarmila Sadloňová |
| 1. Odkaz na webové sídlo zverejnenej správy | [www.zsdurkov.edupage.org](file:///C:\Users\Ivan\AppData\Local\Temp\www.zsdurkov.edupage.org) |

|  |
| --- |
| 1. **Manažérske zhrnutie:**   **Krátka anotácia:**  Stretnutie Klubu učiteľov prírodovedných predmetov bolo zamerané na tému Matematika hrou – didaktické hry. Hry sú najprirodzenejšou formou učenia sa detí na I. stupni, ale takisto to platí  pre žiakov aj na II. stupni základných škôl. V dnešnej dobe sa kladie dôraz na motiváciu  a tvorivosť žiakov, na to, aby mohli vyniknúť ich schopnosti a zručnosti. Využitím hier na vyučovaní matematiky môžeme matematiku zatraktívniť, ale aj zvyšujeme záujem žiakov o prácu  na vyučovacích hodinách, podporujeme ich motiváciu k učeniu.  V závere stretnutia učitelia podali informácie z extra hodín.  **Kľúčové slová:**  Matematické hry, didaktika matematiky, matematická predstavivosť, logické myslenie, ciele matematických hier, použité pomôcky. |
| 1. **Hlavné body, témy stretnutia, zhrnutie priebehu stretnutia:**    * Zahájenie klubu učiteľov – stretnutie učiteľov otvorila vedúca klubu p. uč. Sadloňová, ktorá privítala ostatných členov a oboznámila s ich s témou stretnutia.    * Matematika hrou – didaktické hry – učitelia I. aj II. stupňa sa venovali tejto téme už pri minulom stretnutí. Na dnešnom stretnutí sa venovali matematickým hrám  pre žiakov II. stupňa. Zhodli sa, že matematické hry dokážu pritiahnuť záujem aj starších žiakov. P. uč. Sadloňová pri svojej príprave využila prácu RNDr. Beáty Vavrinčíkovej: Matematické hry v nižšom strednom vzdelávaní. Podľa nej sa hry obzvlášť dobre využívajú na hodinách, na ktorých sa precvičujú určité matematické témy, pripravujú žiakov na písomnú prácu, či opakujú prebrané témy. Na hodinách matematiky sa postarajú o zábavu bez toho, aby došlo ku zníženiu kvality vyučovania. Žiaci si precvičujú a opakujú pojmy, počítajú spamäti alebo pomocou kalkulačky, opisujú geometrické útvary..., venujú sa matematike. Poukázala aj na výhody a nevýhody hier na hodinách.   Výhody využívania hier pri vyučovaní matematiky:   * + pozitívny vplyv na postoj žiakov k matematike,   + motivácia žiakov neustále zlepšovať svoj výkon,   + príťažlivé a lákavé prostredie pre rozvoj myslenia,   + aktívna práca žiakov na hodine,   + možnosť žiackeho experimentovania,   + posilnenie zodpovednosti žiaka za dosiahnutý učebný výkon,   + variabilita pri osvojovaní, fixácií a opakovaní učiva,   + oživenie vyučovacieho procesu,   + rozvíjanie logického myslenia, dobrý prostriedok proti zabúdaniu a proti formálnym vedomostiam,   + využívanie inovatívnych, motivujúcich a atraktívnych metód a foriem vyučovania matematiky,   + vedomosti získané pri hre sú trvalejšie,   + kladne vplýva na sociálne vzťahy v triede,   + vedie žiakov k dodržiavaniu pravidiel,   + umožňuje učiteľovi lepšie spoznať žiakov.   Nevýhody využívanie hier:   * + zvýšené nároky na učiteľa pri tvorbe hry,   + nezvládnutá disciplína žiakov,   + časová náročnosť pri hraní niektorých hier.   P. uč. Sadloňová, pripravila ukážky interaktívnych matematických hier, ktoré predstavila ostatným členom klubu. Oboznámila s cieľmi jednotlivých hier, stručným návodom a pomôckami.  Násobenie prirodzených čísel v obore násobilky – cieľom tejto hry je opakovanie malej násobilky.  On-line hra strieľame – percentá – cieľom tejto hry je počítanie percent spamäti.  Domino – delenie prirodzených čísel – cieľom tejto hry je delenie dvojciferných čísel spamäti.  Domino – poradie počtových operácií – cieľom je opakovanie poradia počtových operácií s prirodzenými číslami so zátvorkami a bez zátvoriek.  Pexeso – percentá – odkryté kartičky, Pexeso – percentá – zakryté kartičky – cieľom je opakovanie počítania percent spamäti.  Kto bude milionárom? – cieľom je opakovanie vytvorenia oboru prirodzených čísel do a nad milión a počtových operácií s prirodzenými číslami.  Hra Riskuj – uhly – cieľom je opakovanie uhlov, veľkostí uhlov a operácií  s uhlami.  Hra Riskuj – výrazy – cieľom je opakovanie číselných výrazov, výrazov  s premennou, operácií s výrazmi a rovníc.   * + Diskusia z extra hodín – na záver klubovej činnosti učitelia navzájom diskutovali a podávali informácie z realizácie extra hodín v jednotlivých ročníkoch, hovorili o postrehoch, prínosoch, výsledkoch a postupoch realizácie.   **Závery a odporúčania:**   * Prepojiť činnosť klubu s vyučovacím procesom. * Používať matematické hry ako prostriedok k dosiahnutiu lepších výsledkov vo výučbe matematiky na II. stupni. * Rozvíjať u žiakov matematické myslenie, prepojiť teoretické vedomosti s praktickým životom. * Orientovať sa vo svete čísel, rozvíjať pohotové myslenie a pamäťové počítanie u žiakov. * V maximálnej možnej miere využívať IKT, dostupné didaktické pomôcky a učebné materiály. |

|  |  |
| --- | --- |
| 1. Vypracoval (meno, priezvisko) | Ing. Jarmila Sadloňová |
| 1. Dátum | 23.05.2019 |
| 1. Podpis |  |
| 1. Schválil (meno, priezvisko) | Mgr. Ján Besterci |
| 1. Dátum | 24.05.2019 |
| 1. Podpis |  |